CELEX: 32010D0169
Language: lv
Date: 2010-03-19 00:00:00
Title: 2010/169/: Komisijas Lēmums ( 2010. gada 19. marts) par 2,4,4’-trihloro-2’-hidroksidifenilētera neiekļaušanu to Savienības piedevu sarakstā, kuras var izmantot plastmasas materiālu un izstrādājumu ražošanai, kas paredzēti saskarei ar pārtikas produktiem, saskaņā ar Direktīvu 2002/72/EK (izziņots ar dokumenta numuru C(2010) 1613) (Dokuments attiecas uz EEZ)

23.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 75/25
            
         KOMISIJAS LĒMUMS
   (2010. gada 19. marts)
   par 2,4,4’-trihloro-2’-hidroksidifenilētera neiekļaušanu to Savienības piedevu sarakstā, kuras var izmantot plastmasas materiālu un izstrādājumu ražošanai, kas paredzēti saskarei ar pārtikas produktiem, saskaņā ar Direktīvu 2002/72/EK
   (izziņots ar dokumenta numuru C(2010) 1613)
   (Dokuments attiecas uz EEZ)
   (2010/169/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (1) un jo īpaši tās 11. panta 3. punktu,
   tā kā:
   
               (1)
            
            
               Komisijas 2002. gada 6. augusta Direktīvas 2002/72/EK, kas attiecas uz plastmasas materiāliem un izstrādājumiem, kuri paredzēti saskarei ar pārtikas produktiem (2), III pielikumā sniegts to Savienības piedevu saraksts, kuras var izmantot plastmasas materiālu un izstrādājumu ražošanai, kas paredzēti saskarei ar pārtikas produktiem. Saskaņā ar minētās direktīvas 4.a panta 1. punktu minētajam sarakstam var pievienot jaunu piedevu pēc pieteikuma iesniegšanas Eiropas Pārtikas nekaitīguma iestādei un tās zinātniska novērtējuma.
            
         
               (2)
            
            
               
                  RCC Registration Consulting1998. gada 23. martāCiba Inc vārdā iesniedza datus 2,4,4’-trihloro-2’-hidroksidifenilētera drošības novērtēšanai, ja to izmanto kā piedevu plastmasas materiālu un izstrādājumu ražošanai, kuri paredzēti saskarei ar pārtikas produktiem.
            
         
               (3)
            
            
               Saskaņā ar Direktīvas 2002/72/EK 4.a panta 5. punktu 2,4,4’-trihloro-2’-hidroksidifenilēteri iekļāva 4.a panta 3. punktā minētajā piedevu pagaidu sarakstā.
            
         
               (4)
            
            
               Eiropas Pārtikas nekaitīguma iestāde 2004. gada 15. marta atzinumā secināja, ka var atļaut pieteikumā prasīto 2,4,4’-trihloro-2’-hidroksidifenilētera izmantošanu ar nosacījumu, ka viela nemigrē pārtikā vairāk kā 5 mg/kg pārtikas.
            
         
               (5)
            
            
               
                  Ciba Inc2009. gada 21. aprīlī informēja Komisiju par savu lēmumu atsaukt atļaujas pieteikumu vielas izmantošanai kā piedevu tādu plastmasas materiālu un izstrādājumu ražošanā, kuri paredzēti saskarei ar pārtikas produktiem. Uzņēmums vairs neuzskata par vajadzīgu izmantot vielu tādu plastmasas materiālu ražošanā, kuri paredzēti saskarei ar pārtikas produktiem.
            
         
               (6)
            
            
               Tā kā vairs nav derīga pieteikuma par 2,4,4’-trihloro-2’-hidroksidifenilētera izmantošanu kā piedevu tādas plastmasas ražošanā, kura paredzēta saskarei ar pārtikas produktiem, viela nav jāiekļauj Direktīvas 2002/72/EK III pielikumā.
            
         
               (7)
            
            
               Tāpēc saskaņā ar Direktīvas 2002/72/EK 4.a panta 6. punkta b) apakšpunktu viela jāsvītro no piedevu pagaidu saraksta.
            
         
               (8)
            
            
               Ņemot vērā to, ka 2,4,4’-trihloro-2’-hidroksidifenilēteri var izmantot kā piedevu tādas plastmasas ražošanā, kura paredzēta saskarei ar pārtikas produktiem, jāievieš pārejas periods tādu plastmasas materiālu un izstrādājumu tirdzniecībai, kas satur šo vielu.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO LĒMUMU.
   1. pants
   2,4,4’-trihloro-2’-hidroksidifenilēteri (CAS Nr. 0003380-34-5, ref. Nr. 93930) neiekļauj Direktīvas 2002/72/EK III pielikumā.
   2. pants
   Plastmasas materiālus un izstrādājumus, kuru ražošanā izmantots 2,4,4’-trihloro-2’-hidroksidifenilēteris un kuri laisti tirgū pirms 2010. gada 1. novembra, saskaņā ar valsts tiesību aktiem var turpināt tirgot līdz 2011. gada 1. novembrim.
   3. pants
   Šis lēmums ir adresēts dalībvalstīm.
   
      Briselē, 2010. gada 19. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 338, 13.11.2004., 4. lpp.
   
      (2)  OV L 220, 15.8.2002., 18. lpp.